Tulun ginumuan alapon miampai mamaramai Karnival Suria – Sayang Sabah\nTulun ginumuan alapon miampai mamaramai Karnival Suria\n11:32pm 19/05/2016 Maryann komen\nKOTA KINABALU: Tulun ginimuan alapon rumikot mamaramai Karnival Suria ih pohooroon tadau ko-27 gisom ko-29 tulan Kolimo diti id Dataran Letak Kereta, Kompleks Sukan Likas mimpuun jam 8 kosuabon gisom 11 totuong.\nKarnival diti nopo nga pinaanjur Komontirian Piromutan om Multimedia Malaysia (KKMM) miampai ponguhupan Yayasan Suria.\nTumanud Kumoduo Potunud Kointalangan Pogun Sabah Yunus Bin Hj. Saprin, soginumu 39 agensi porinta, kotinanan okon porinta (NGO) om swasta kaampai id ababayan dilo kosuang toinsanan koupisan om agensi id siriba KKMM id Sabah.\n“Tuduan karnival diti sobohogian iso wayaan porikot kointalangan om impohon do porinta kumaa tulun ginumuan,” ka disio kumaa maganu habar do hiti di konihab.\nTumanud disio, karnival dilo nga kituduan monguhup porinta lumipantai ahal kasalaan kointalangan miagal ih paparatu sombohogian puru.\nDaamot dilo Ponorikohon Eksekutif Yaysan Suria, Datuk Hajah Raya Erom minoboros do kopoonjuran karnival dilo montok monimung do tusin momonsoi sikul om asrama montok tiyonon susumikul id siriba tajaan Yayasan Kebajikan Suria. – SayangSabah\nWalai oruhai noh nouuh nosorobKarnival ONE SSM Sabah 2016 kopupuson mingu diti